Utah Jazz bolji od Denver Nuggetsa na domaćem terenu (28/3/04) - 2004-03-28
Giriček u 33 minute igre dao 14 koševa, uz četiri skoka i tri asistencije
U NBA - Utah Jazz su pobijedili gostujuće Denver Nuggetse s 85 prema 83. Gordan giriček je igrao 33 minute, dao 14 pogodaka, uz 4 skoka i 3 asistencije. Najbolji strijelac među Jazzerima bio je Carlos Arroyo sa 19 pogodaka. Od ostalih rezultata izdvajamo poraz New Jersey Netsa u gostima u Clevelandu sa 104 prema 107. Zoran Planinić nije igrao. Tenis. Vince Spadea eliminirao je Marata Safina u drugom kolu turnira Nasdaq-100, u Key Biscayneu. Spadea je početkom ovog mjeseca osvojio svoj prvi naslov karijere, u kojoj je igrao na 223 turnira, tijekom 14 godina. On si je time značajno poboljšao šanse da se nađe u američkoj ekipi za Davis Cup, u kojemu se Sjedinjene Države ogledaju slijedeći mjesec protiv Švedske. Drugi kandidati - Mardy Fish, James Blake i Taylor Dent - su svi već izgubili svoje prve mečeve na ovom turniru. Denta je jučer eliminirao Jonas Bjorkman. Za sada se zna da će u Davis Cup ekipi sigurno biti Andy Roddick i braća Bryan u parovima, a ostali će biti obznanjeni slijedeći tjedan. Ostanimo još u Key Biscayneu, gdje su se, osim Safina, još dvojica nositelja skupina našla među gubitnicima. Broj 15, Martin Verkerk izgubio je od Australca Todda Reida, a broj 23, Feliciano Lopez, pao je pod reketom Francuza Thierryja Ascionea. Pobjede su zabilježili Tommy Robredo i Dominik Hrbaty. U ženskoj konkurenciji, Venus Williams je dobila svoj prvi meč na ovom turniru, protiv Kineskinje Jie Zheng, unatoč tome što je šest puta napravila dvostruku grešku. Od nositeljica, daljnji plasman su još osigurale i Nadia Petrova, Paola Suarez, Silvia Farina Elia, Jelena Dokić, Anna Smashnova-Pistolesi, Alicia Molik, te Emilie Loit.